ሞባይሎም ባትሪ ክትውድእ ከም ዘይደልዩ ኩሉ፡ ናይ ሰማይ ታክሲ እንተሃለወቶም እውን ባትሪ ክትውድእ ኣይደልዩን። ቻይናዊት ሰብ ኣልባ ነፋሪት 'ኤሃንግ' ድማ ን23 ደቓይቕ ምጓዓዝ ትኽእል። ይኹን እምበር ከም ሕጊ ኣሜሪካ ምምሕዳር ኣሺየስ፡ ሓንቲ ነፋሪት እንተነኣሰ ንተወሳኺ 20 ደቒቓ ዘፅንሓ ነዳዲ ክትሕዝ ግድን እዩ። እዚ ማለት ድማ ኤሃንግ ክትጓዓዝ ትኽእል ንሰለሰተ ደቓይቕ ጥራሕ እያ። ኣብ 2023 ኣቆፃፅራ ኣውሮጳውያን፡ ኡበር 50 ዝኾና ታክስታት ሰማይ ንምስራሕ ዝተለመ እንትኸውን፡ ባትሪ እዘን ታክስታት ብምምሕያሽ እዚ ፀገም ከም ዝፍታሕ ድማ ሙር ይገልፅ። ምንጪ ስእሊ, Getty Images መግለጺ ስእሊ, ምጭንናቕ ፍሰት ትራፊክ ከተማ ሳኦፖሎ ናሳ ዘመሓየሾ ቴክኖሎጂ፡ ሰብ ኣልባ ነፈርቲ (ድሮናት) ነንባዕለን ክረዳድኣን ምልታም ከይህሉን ዝሕግዝ ከም ዝኾነ እናተገለፀ እዩ። እዚ ዘፈር ንድሕሪት ዝጎቶ ነገር እንተሃለወ ጉዳይ ሕጊ ጥራሕ እዩ። ብዘይ ሰብ ብምብራር ባዕለን ክዓርፋ ዝኽእላ ነፈርቲ ንግዲ ኣብ ስራሕ ንምውዓል ኣብ ጫፍ ዋላ እኳ እንተበፅሑ፡ ሕግታት ኣቬሽን ኣሜሪካን ኣውሮጳን፡ ነፈርቲ ብዘይ ኣብረርቲ ከይጓዓዛ ከም ዝእግድ ፍራንኬል ዮኤል ይዛረቡ። ስለዝኾነ ድማ እዘን ሰብ ኣልባ ታክሲ ካብ መወፅእቲ ሕጊ እሺታ ንምርካብ ነዊሕ ግዘ ዝወስደለን ይመስል። ምንጪ ስእሊ, DANIELFORTMANN.COM መግለጺ ስእሊ, ኣውቶብስ ዶ ነፋሪት?
